钦定古今图书集成/明伦汇编/官常典/第657卷 > 赵嘉炜
## 钦定古今图书集成/明伦汇编/官常典/第657卷 > 赵嘉炜

按《绍兴府志》：“嘉炜，山阴人。由监生授四川郫县主簿。
崇祯十七年春月到郫。甫三阅月，献贼奄至。蜀有都
江大堰，不在郫而在灌，灌去乡二十馀里，簿职宜守
堰，嘉炜谓是蜀人生命所关，遂昼夜巡守。有告以天
社间可避者，弗听。竟遇贼，诱之降，不从，乃赴水死。堰
卒觅知其沉于安家口，乃封土以葬。”